CELEX: 22012D0143
Language: el
Date: 2012-07-13 00:00:00
Title: Απόφαση της Μεικτής Επιτροπής του ΕΟΧ αριθ. 143/2012, της 13ης Ιουλίου 2012 , για την τροποποίηση του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/27
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 143/2012
   της 13ης Ιουλίου 2012
   για την τροποποίηση του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το πρωτόκολλο 47 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 102/2012 της 30ής Απριλίου 2012 (1).
            
         
               (2)
            
            
               Ο κανονισμός (ΕΚ) αριθ. 1166/2009 της Επιτροπής, της 30ής Νοεμβρίου 2009, σχετικά με την τροποποίηση και τη διόρθωση του κανονισμού (ΕΚ) αριθ. 606/2009 της Επιτροπής για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΕ) αριθ. 401/2010 της Επιτροπής, της 7ης Μαΐου 2010, για την τροποποίηση και διόρθωση του κανονισμού (ΕΚ) αριθ. 607/2009 της Επιτροπής για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων (3) του αμπελοοινικού τομέα, όπως διορθώθηκε με την ΕΕ L 248 της 22.9.2010, σ. 67, πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΕ) αριθ. 1022/2010 της Επιτροπής, της 12ης Νοεμβρίου 2010, για την έγκριση αύξησης των ορίων εμπλουτισμού του οίνου που παράγεται από σταφύλια που έχουν τρυγηθεί το 2010 σε ορισμένες αμπελουργικές ζώνες (4) πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΕ) αριθ. 53/2011 της Επιτροπής, της 21ης Ιανουαρίου 2011, για τροποποίηση του κανονισμού (ΕΚ) αριθ. 606/2009 της Επιτροπής για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς (5) στους οποίους υπόκεινται πρέπει να ενσωματωθεί στη συμφωνία.
            
         
               (6)
            
            
               Ο κανονισμός (ΕΕ) αριθ. 538/2011 της Επιτροπής, της 1ης Ιουνίου 2011, για την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα (6) πρέπει να ενσωματωθεί στη συμφωνία.
            
         
               (7)
            
            
               Η παρούσα απόφαση αφορά νομοθεσία στον τομέα του οίνου. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην έβδομη παράγραφο της εισαγωγής του πρωτοκόλλου 47 της συμφωνίας. Επομένως, η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το προσάρτημα 1 του πρωτοκόλλου 47 της συμφωνίας τροποποιείται ως εξής:
   
               1.
            
            
               Στο σημείο 10 [κανονισμός (ΕΚ) αριθ. 606/2009 της Επιτροπής] προστίθεται το ακόλουθο κείμενο:
               «, όπως τροποποιήθηκε με:
               
                           —
                        
                        
                           
                              32009 R 1166: Κανονισμός (ΕΚ) αριθ. 1166/2009 της Επιτροπής της 30ής Νοεμβρίου 2009 (ΕΕ L 314 της 1.12.2009, σ. 27),
                        
                     
                           —
                        
                        
                           
                              32011 R 0053: Κανονισμός (ΕΕ) αριθ. 53/2011 της Επιτροπής της 21ης Ιανουαρίου 2011 (ΕΕ L 19 της 22.1.2011, σ. 1).».
                        
                     
         
               2.
            
            
               Στο σημείο 11 [κανονισμός (ΕΚ) αριθ. 607/2009 της Επιτροπής] προστίθεται το ακόλουθο κείμενο:
               «, όπως τροποποιήθηκε με:
               
                           —
                        
                        
                           
                              32010 R 0401: Κανονισμός (ΕΕ) αριθ. 401/2010 της Επιτροπής, της 7ης Μαΐου 2010 (ΕΕ L 117 της 11.5.2010, σ. 13), όπως διορθώθηκε με την ΕΕ L 248 της 22.9.2010, σ. 67,
                        
                     
                           —
                        
                        
                           
                              32011 R 0538: Κανονισμός (ΕΕ) αριθ. 538/2011 της Επιτροπής της 1ης Ιουνίου 2011 (ΕΕ L 147 της 2.6.2011, σ. 6).».
                        
                     
         
               3.
            
            
               Μετά το σημείο 11 [κανονισμός (ΕΚ) αριθ. 607/2009 της Επιτροπής] παρεμβάλλεται το ακόλουθο σημείο:
               
                           «12.
                        
                        
                           
                              32010 R 1022: Κανονισμός (ΕΕ) αριθ. 1022/2010 της Επιτροπής, της 12ης Νοεμβρίου 2010, για την έγκριση αύξησης των ορίων εμπλουτισμού του οίνου που παράγεται από σταφύλια που έχουν τρυγηθεί το 2010 σε ορισμένες αμπελουργικές ζώνες (ΕΕ L 296 της 13.11.2010, σ. 3).».
                        
                     
         Άρθρο 2
   Τα κείμενα του κανονισμού (ΕΚ) αριθ. 1166/2009 και του κανονισμού (ΕΕ) αριθ. 401/2010, όπως διορθώθηκαν με την ΕΕ L 248 της 22.9.2010, σ. 67, (ΕΕ) αριθ. 1022/2010, (ΕΕ) αριθ. 53/2011 και (ΕΕ) αριθ. 538/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 14 Ιουλίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2012, ανάλογα με το ποια ημερομηνία είναι μεταγενέστερη.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 13 Ιουλίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 248 της 13.9.2012, σ. 40.
   
      (2)  ΕΕ L 314 της 1.12.2009, σ. 27.
   
      (3)  ΕΕ L 117 της 11.5.2010, σ. 13.
   
      (4)  ΕΕ L 296 της 13.11.2010, σ. 3.
   
      (5)  ΕΕ L 19 της 22.1.2011, σ. 1.
   
      (6)  ΕΕ L 147 της 2.6.2011, σ. 6.
   
      (7)  Δεν έχουν αναφερθεί συνταγματικές απαιτήσεις.